《送大维侄赴美国入哈佛大学》
清代·俞明震

厌世非人情，衰年望子侄。送尔万里行，百感集呜咽。

自吾成竟万，艰难生计拙。人视官为家，学与世同辙。

兀散聊自娱，游心慕庄列。牵萝补屋难，坐视藩篱撤。

尔往晰新理，淑身即救国。并世无学人，人心遂荡决。

常懔风俗忧，勿与性情格。尔父病且衰，我死更旦夕。

国危家偶存，所悲在来日。来日吾安知，极目海涛阔。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。